ທ່ານປະທານາທິບໍດີ Donald Trump
(ພາບ:Reuters)
(vovworld) - ວັນທີ 20/04 ກ່າວຄຳເຫັນທີ່ສຳນັກງານ ອາຊຽນ ປະຈຳນະຄອນຫລວງ Jakatar ປະເທດ ອິນໂດເນເຊຍ ທ່ານຮອງປະທານາທິບໍດີ ອາເມລິກາ Mike Pence ໃຫ້ຮູ້ວ່າ ທ່ານປະທານາທິບໍດີ Donald Trump ຈະເຂົ້າຮ່ວມບັນດາກອງປະຊຸມທີ່ດຳເນີນຢູ່ ຟີລິບປິນ ແລະ ຫວຽດນາມ ໃນທ້າຍປີນີ້. ພາຍຫລັງການພົບປະກັບທ່ານເລຂາທິການໃຫຍ່ ເລເລືອງມິງ ແລະ ບັນດາເຈົ້າໜ້າທີ່ ອາຊຽນ, ທ່ານຮອງປະທານາທິບໍດີ ອາເມລິກາ Mike Pence ອວຍພອນ ອາຊຽນ ເນື່ອງໃນໂອກາດສະເຫຼີມສະຫຼອງ 40 ປີແຫ່ງວັນສ້າງຕັ້ງ, ພ້ອມ ກັນນັ້ນປີ 2017 ກໍ່ແມ່ນປີສະເຫຼີມສະຫຼອງ 40 ປີແຫ່ງວັນສ້າງຕັ້ງການພົວພັນທາງການທູດລະຫວ່າງ ອາເມລິກາ ແລະ ອາຊຽນ. ທ່ານຮອງປະທານາທິບໍດີ ອາເມລິກາ Mike Pence ເນັ້ນໜັກວ່າ ອຳນາດການປົກຄອງປະທານາທິບໍດີ Donald Trump ຈະຮ່ວມມືກັບ ອາຊຽນ ໃນບັນດາຂົງເຂດຄື: ປ້ອງກັນຄວາມສະຫງົບ, ການຄ້າ ແລະ ຄວາມເສລີໃນການເດີນທະເລຢູ່ທະເລຕາເວັນອອກ.